Šilutės pirmoji gimnazija

Šilutės pirmoji gimnazija – dieninė, savarankiško mokymosi bendrojo lavinimo mokykla Šilutėje, K. Kalinausko g. 2, vykdanti pagrindinio, vidurinio ir papildomo ugdymo programas lietuvių kalba. Įstaigos kodas 190696252. Steigėjas Šilutės rajono savivaldybės taryba.

 Istorija 
Seniausia mokykla Šilutėje – 1588 m. įkurta Verdainės parapijinė bažnytinė mokykla. Šilokarčemos kaimas tada priklausė Verdainės parapijai. Frydrichas Vilhelmas III XIX a. pradžioje pareiškė, kad dvikalbystė sunkina valdymą, todėl lietuvius būtina vokietinti. 1844 m. Šilutėje veikė privati mergaičių mokykla, 1864 m. berniukų aukštesnioji mokykla.Herderio gimnazija (dab. Šilutės pirmoji gimnazija)  Vokiškoje mokykloje mokinys lietuvis būdavo pratinamas kalbėti vokiškai. Jam skiepijama neapykanta viskam, kas lietuviška – kalbai, istorijai, kultūrai, tradicijoms, su kiekviena karta vis mažiau lietuvių kalbėjo gimtąja kalba ir save laikė lietuvninkais. Situacija pasikeitė po I pasaulinio karo, kai 1923 m. Klaipėdos kraštas prijungiamas prie Lietuvos.
miniatiūra|Herderio gimnazija K. Kalinausko 2 Šilutė.
miniatiūra|Herderio gimnazijos pagrindinis įėjimas
Šilutėje pirmoji Herderio vardo gimnazija įkurta 1918 m. balandžio 16 d., kurioje mokyta vokiškai. Lietuviškos mokyklos atkūrimas pradėtas 1928 m., kai keletas lietuvių nutarė privačiai mokyti savo vaikus. Iš pradžių 4 pirmieji mokiniai rinkdavosi A. ir J. Jonušaičių bute. 1928 m. šią mokyklą savo globon paėmė Klaipėdos krašto mokyklų draugija. Ši data laikoma lietuviškos mokyklos pradžia Šilutėje. Patalpos nuomojamos Herderio gimnazijoje, name dab. M. Jankaus gatvėje, vėliau Redveikio namuose dab. Atgimimo alėjoje, o 1938 m. įsikūrė naujuose gimnazijai pastatytuose rūmuose, dab. Šilutės Vydūno gimnazija. 1939 m. kovo 22 d. Vokietijai pareikalavus Klaipėdos krašto, gimnazija persikelia į Žemaičių Naumiestį.

Baigiantis karui, 1944 m. Herderio gimnazijos pastate darbą pradėjo lietuvių valstybinė Šilutės pirmoji gimnazija, vėliau pavadinta Šilutės 1-ąja vidurine mokykla. Formuodama auklėjimo sistemą, mokykla ypač rūpinosi gimtosios kalbos, dailės mokymu, kartu buvo puoselėjamos liaudies tradicijos (dainų ir šokių mokymas). Mokykla turi ir kitų tradicijų. 1978–1992 m. vadovaujant direktorei R. Dobranskienei, remiant bendruomenei, įtvirtintas mokyklos savivaldos modelis. 1996 m. mokyklai suteiktas gimnazijos statusas, 1997 m. išleidžiama pirmoji gimnazistų laida. 
miniatiūra|Gimnazijos simbolis - pelėda. Ąžuolinė skulptūra aut. Robertas Armonas 2006 m,

Keitėsi ir gimnazijos pastatai, kurie per visą savo istoriją nebuvo kapitaliai remontuoti. 2002 m. gimnazija dalyvavo „Šilto būsto“ projekte, pagal kurį buvo pakeisti jos langai, stogas, vidaus kanalizacijos bei šilumos vamzdynas, nudažytas senojo pastato fasadas ir sutvarkyti jo pamatai. 2007 m. buvo pradėti visuminės gimnazijos pastato renovacijos darbai. Pradėta nuo sporto salės sutvarkymo, antrame jos etape pilnai sutvarkytas gimnazijos priestatas, atidarius jame trečią aukštą, išplėtus įėjimo į gimnaziją erdvę bei įrengus liftą. 2009 m. priestate jau vyko pamokos, nors visi numatyti darbai ir nebuvo dar atlikti. Renovacijos projektą rengė šilutiškiai architektai V. Adomonis, A. Čepienė ir E. Kazlauskienė.
2005 m. balandžio 29 d. Šilutės pirmoji gimnazija kartu su dešimčia šalies gimnazijų pasirašė bendradarbiavimo sutartį su Vilniaus universitetu. Tai buvo didelis ilgametės gimnazijos veiklos Šilutėje įvertinimas. Sutarties tikslas skelbia, kad šalys siekia užtikrinti glaudesnį tarpusavio bendradarbiavimą, aktyviau skleisti universitetines idėjas tarp moksleivių, prisidėti prie gero gimnazijos vardo puoselėjimo, užtikrinti mokytojų, moksleivių ir universiteto bendruomenės nuolatinį bendravimą. Universitetas įsipareigojo teikti informaciją apie save, priimti tikslines mokinių ir mokytojų delegacijas, ne rečiau kaip kartą per metus pristatyti mokiniams universiteto studijų programas .Todėl nuo 2006 m. kasmet gimnazijoje vyksta atviros Vilniaus universiteto dienos, kurios universiteto atstovai susitinka su gimnazistais, pristato universitetą, vedą srautines temines pamokas.left|thumb|274x274px|Šilutės pirmosios gimnazijos pagrindinis įėjimas

Gimnazijoje nuo 1990 m. vyksta tarptautinių mainų programa Bukstehudėje (Vokietija). Programos metu aplankomas Berlynas, Hamburgas ir kiti miestai, susipažįstama su vietine kultūra. Mokiniai gyvena vokiečių šeimose. Gegužę jaunimas iš Vokietijos atvykta į Šilutę, jie taip pat mainų programos dienomis gyvena lietuvių šeimose. Mainų programos temos nagrinėja įvairias problemas, kaip klimato kaita, atsinaujinantys energijos šaltiniai. Mainams vadovauja J. ir A. Ežerinskiai.http://www.pamarys.eu/22-silutes-gimnazistai-sugrizo-is-vokietijos-ar-naudinga-buvo-tarptautiniu-mainu-programa/

2023 m. gruodžio 22 d. gimnazijoje viešėjo prezidentas Gitanas Nausėda ir dalyvavo pilietiškumo pamokoje su Šilutės pirmosios gimnazijos ir Vydūno gimnazijos mokiniais. Šalies vadovas diskutavo tema „Valstybė, demokratija ir aš“. Gimnazistų iniciatyva, be kitų temų, diskusijoje buvo aptarta ir visuotinė karo prievolė.https://sc.bns.lt/view/item/475308https://lrp.lt/lt/prezidentas-siluteje-lietuvos-sienos-saugomos-patikimai/41711

Ugdymo įstaigoje dėstomi 22 dalykai, organizuojami 12 neformalaus švietimo būrelių. Veikia aktyvi mokinių savivalda „Savi“, kuri organizuoja gimnazijos tradicinius renginius ir sprendžia mokinamas svarbius klausimus. Vykdomas dalyvaujamasis biudžetas, Junior Achievement verslumo projektas.

Gimnazijoje puoselėjamas kultūrinis paveldas. Metų mokytojo nominacija už tai įteikta Vaidai Galinskienei, Šilutės pirmosios gimnazijos lietuvių kalbos mokytojai metodininkei, už Mažosios Lietuvos kultūros puoselėjimą, kūrybišką darbą ir patirties dalijimąsi su mokytojų bendruomene, už asmenybės ugdymą ir puikius mokinių pasiekimus. Jau daugelį metų mokytoja organizuoja edukacines ekskursijas, peraugančias į mini projektus, įpareigojančius mokinius pažinti savo krašto asmenybes, istoriją, kultūrą („Pažintis su Vydūnu“, „Ievos Simonaitytės keliais“, „Literatūriniai Anykščiai“ ir kt.).https://www.silute.lt/naujienos/metu-mokytojos-vardas-lietuviu-kalbos-mokytojai-vaidai-galinskienei/10666

miniatiūra|296x296px|Šilutės pirmoji gimnazija (2024 m.)

 Direktoriai 
 1945 m. V. Jaškevičius
 1946 m. L. Karpavičienė
 1948 m. J. Antonas
 1949 m. A. Kučinskas
 1951 m. L. Ringys
 1952 m. M. Ignatavičius
 1957 m. B. Deksnys
 1958 m. A. Košliauskienė
 1966 m. Z. Vitkus
 1969 m. A. Žibaitis
 1978 m. Romualda Dobranskienė
 1992 m. Regina Milukienė
 1999 m. Laima Spirgienė

 Žymūs mokytojai 
 Irena Arlauskienė, lietuvių kalbos ir literatūros mokytoja ekspertė
 Algirdas Gečas, istorijos ir teisės pagrindų mokytojas ekspertas
 Vaida Galinskienė, lietuvių ir literatūros mokytoja metodininkė

 Žymūs mokiniai 
 Zigmantas Balčytishttps://www.lrs.lt/sip/portal.show?p_r=35299&p_k=1&p_a=498&p_asm_id=47220&p_kade_id=9
 Remigijus Žemaitaitishttps://www.lrs.lt/sip/portal.show?p_r=35299&p_k=1&p_a=498&p_asm_id=65703&p_kade_id=9

 Išnašos 

 Nuorodos 
 Mokyklos svetainė 

Kategorija:Lietuvos gimnazijos
Kategorija:Šilutės rajono savivaldybės mokyklos
gimnazija